Diari Oficial de la Generalitat Valenciana


Sumari del DOGV 6187, del 19-01-2010 (2010/346)

RESOLUCIÓ d'11 de gener de 2010, de la Direcció General d'Ordenació i Centres Docents, per la qual es publiquen els Premis Profesionals de Música en la fase autonòmica de la Comunitat Valenciana 2009.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6187

Data del DOGV
:   19-01-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/346


Data del document
:   11-01-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ d'11 de gener de 2010, de la Direcció General d'Ordenació i Centres Docents, per la qual es publiquen els Premis Profesionals de Música en la fase autonòmica de la Comunitat Valenciana 2009. [2010/346]  
Per Orde de 29 de setembre de 2009, de la Conselleria d'Educació, publicada en el Diari Oficial de la Comunitat Valenciana de 15 d'octubre, es van convocar els premis de la Fase Autonòmica per a l'alumnat que va concloure els estudis professionals de les ensenyances de Música en el curs 2008-2009. Així mateix, la disposició addicional única de l'esmentada Orde, dóna cabuda a l'alumnat que conclogué els seus estudis professionals en el curs 2007-2008 i van obtindre el premi professional del centre.   
En compliment del que disposen els articles 13.3 i 13.4 de la mencionada Orde, es va publicar la resolució de 26 de novembre de 2009 amb els resultats obtinguts en la fase autonòmica dels Premis Professionals de Música de la Comunitat Valenciana (DOCV núm. 6159/04.12.2009).  
De conformitat als articles 16.1 i 16.2, de la mencionada Orde de 29 de setembre de 2009, passat el termini de presentació de reclamacions i davant de l'absència de les mateixes, es procedix a publicar els Premis Professionals de Música en la Fase Autonòmica 2009.  
Estudiada la proposta i d'acord amb la disposició final primera de la mencionada Orde de 29 de setembre, per delegació del conseller, resolc:  
Primer. Premis  
Adjudicar els Premis Professionals de Música en la Fase Autonòmica, corresponents al curs 2008-2009 als següents estudiantes, relacionats per orde de major a menor puntuació obtinguda:  
1. Sergio Rodrigo Delgado del Conservatorio Professional de Música de Torrent (València).  
2. Antonio Morant Albelda del Conservatorio Professional de Música Número 2 de València.  
3. Héctor Marqués Marqués, del Conservatori Professional de Música Número 2 de València.  
Segon. Concessió de premis  
Conforme a l'article 14.1 de l'esmentada Orde de 29 de setembre, el nombre de premis en la fase autonòmica serà de 3 en música. El premi podrà quedar desert. Consistirà en:  
1. La interpretació d'un concert-solista junt amb l'orquestra del conservatori superior de la província on estudie l'alumna o l'alumne guanyador.  
2. L'obtenció d'este premi es farà constar igualment en l'expedient acadèmic de l'alumne, amb la denominació de Premi Professional Autonòmic de Música 2009.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la Jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar des de l'endemà de la seua publicació.  
b) El recurs contenció administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.  
València, 11 de gener de 2010.- El director general d'Ordenació i Centres Docents: Rafael Carbonell Peris.